CELEX: 62004CO0291
Language: fi
Date: 2006-05-02 00:00:00
Title: Yhteisöjen tuomioistuimen määräys (neljäs jaosto) 2 päivänä toukokuuta 2006. # Rikosoikeudenkäynti vastaan Henri Léon Schmitz. # Ennakkoratkaisupyyntö: Tribunal de police de Neufchâteau - Belgia. # Yhteisöjen tuomioistuimen työjärjestyksen 104 artiklan 3 kohdan ensimmäinen alakohta - Henkilöiden ja palvelujen vapaa liikkuvuus - Työntekijät - Moottoriajoneuvo - Ajoneuvo, jonka työnantaja antaa työntekijän käyttöön - Ulkomailla rekisteröity ajoneuvo - Toiseen jäsenvaltioon sijoittautunut työnantaja. # Asia C-291/04.

Yhteisöjen tuomioistuimen määräys (neljäs jaosto) 2.5.2006 – Schmitz
      (asia C-291/04)
      (Yhteisöjen tuomioistuimen työjärjestyksen 104 artiklan 3 kohdan ensimmäinen alakohta – Henkilöiden ja palvelujen vapaa liikkuvuus
         – Työntekijät – Moottoriajoneuvo – Ajoneuvo, jonka työnantaja antaa työntekijän käyttöön – Ulkomailla rekisteröity ajoneuvo
         – Toiseen jäsenvaltioon sijoittautunut työnantaja)
      
      Henkilöiden vapaa liikkuvuus – Sijoittautumisvapaus – Rajoitukset (EY 43 artikla) (ks. 15–20 kohta ja määräysosa)
      Aihe
      
         Ennakkoratkaisupyyntö – Tribunal de police de Neufchâteau – EY 10, EY 39, EY 43 ja EY 49 artiklan tulkinta – Kansallinen toimenpide,
                  jonka mukaan asukas voi käyttää moottoriajoneuvoa ainoastaan, jos se on rekisteröity kyseessä olevassa jäsenvaltiossa, vaikka
                  sen onkin antanut kyseisen asukkaan käyttöön tämän työnantaja, joka on sijoittautunut toiseen jäsenvaltioon – Työntekijä,
                  joka on työnantajaansa työsopimussuhteessa ja joka on samanaikaisesti osakkeenomistajan, hallituksen jäsenen, päivittäisestä
                  liikkeenjohdosta vastaavan yhtiön edustajan tai vastaavaa tehtävää hoitavan henkilön asemassa
               
            Ratkaisu
      EY 43 artikla on esteenä sille, että pääasiassa kyseessä olevan kaltaisen ensimmäisessä jäsenvaltiossa voimassa olevan kansallisen
         lainsäädännön mukaan kyseisessä jäsenvaltiossa asuva itsenäinen ammatinharjoittaja velvoitetaan rekisteröimään siellä ajoneuvo,
         jonka on antanut hänen käyttöönsä toiseen jäsenvaltioon sijoittautunut yhtiö, jossa hän työskentelee, kun ajoneuvoa ei ole
         tarkoitus käyttää vakinaisesti lähinnä ensimmäisessä jäsenvaltiossa eikä sitä tosiasiassa käytetä siellä tällä tavalla.